група, като в този случай консолидираното дружество включва своите данни в образец GS на консолидираната група от по-високо ниво.
 37.
 Дадена институция отчита данни за приноса на дадено дружество, когато неговият принос към общия размер на рисковите експозиции надвишава 1 % от общия размер на рисковите експозиции на групата или когато неговият принос към общия размер на собствените средства надвишава 1 % от общия размер на собствените средства на групата. Този праг не се прилага в случаите, когато дъщерни дружества или подгрупи предоставят собствени средства на групата (под формата на малцинствени участия или инструменти на приемливия допълнителен капитал от първи ред или капитал от втори ред, включени в собствените средства).
 2.4. УКАЗАНИЯ ОТНОСНО КОНКРЕТНИ ПОЗИЦИИ
 Колони
 Указания
 010-060
 ЮРИДИЧЕСКИ ЛИЦА, ВКЛЮЧЕНИ В КОНСОЛИДАЦИОННИЯ ОБХВАТ
 Предназначението на този образец е да се събере информация на индивидуална база за всички юридически лица, попадащи в консолидационния обхват съгласно първа част, дял II, глава 2 от Регламента за капиталовите изисквания.
 Данните за институцията майка също се включват в образеца за платежоспособността на групата.
 Тази част не се прилага спрямо целия ред.
 010
 НАИМЕНОВЕНИЕ
 Наименование на юридическото лице, попадащо в консолидационния обхват.
 020
 КОД
 Код, определен за юридическото лице, попадащо в консолидационния обхват.
 Действителният състав на кода зависи от националната система за отчитане
 025
 ИДЕНТИФИКАЦИОНЕН КОД НА ЮРИДИЧЕСКОТО ЛИЦЕ
 030
 ИНСТИТУЦИЯ ИЛИ НЕИН ЕКВИВАЛЕНТ: ДА/НЕ
 Посочва се „да“, в случай че за юридическото лице се прилагат капиталовите изисквания съгласно Директива за капиталовите изисквания или разпоредби, които са най-малкото еквивалентни на базелските.
 В останалите случаи се посочва „не“.
 Малцинствени участия:
 [Член] 81 параграф 1, буква a), подточка ii) и 82, параграф 1, буква a), подточка ii)
 По отношение на малцинствените участия и инструментите на допълнителния капитал от първи ред и на капитала от втори ред, емитирани от дъщерни дружества, дъщерните дружества, чиито инструменти могат да бъдат приемливи, са институции или дружества, за които са валидни изискванията на Регламента за капиталовите изисквания по силата на приложимото национално право.
 040
 ОБХВАТ НА ДАННИТЕ: ИНДИВИДУАЛНО НАПЪЛНО КОНСОЛИДИРАНИ (SF), ИНДИВИДУАЛНО ЧАСТИЧНО КОНСОЛИДИРАНИ (SP) ИЛИ НА ПОДКОНСОЛИДИРАНА ОСНОВА (SC)
 „SF“ ОТЧИТАТ НАПЪЛНО КОНСОЛИДИРАНИТЕ ИНДИВИДУАЛНИ ДЪЩЕРНИ ДРУЖЕСТВА
 „SP“ ОТЧИТАТ ЧАСТИЧНО КОНСОЛИДИРАНИТЕ ИНДИВИДУАЛНИ ДЪЩЕРНИ ДРУЖЕСТВА
 „SC“ ОТЧИТАТ ПОДГРУПИ.
 050
 КОД НА ДЪРЖАВАТА
 Институциите съобщават кода на държавата, състоящ се от две букви съгласно ISO 3166-2.
 060
 ДЯЛ (%)
 Общият процент на дяловото участие на отчитащата се институция. Този процент се отнася към действителния дял от капитала, който е от значение за консолидацията.
 070-240
 ИНФОРМАЦИЯ ЗА ДРУЖЕСТВАТА, ЗА КОИТО СЕ ПРИЛАГАТ КАПИТАЛОВИТЕ ИЗИСКВАНИЯ
 Чрез раздела за подробната информация (т.е. колони 070 — 240) се събира информация само за онези дружества и подгрупи, които, попадайки в консолидационния обхват (първа част, дял II, глава 2 от Регламента за капиталовите изисквания), са на практика подчинени на изискванията за платежоспособност съгласно Регламента за капиталовите изисквания или на разпоредби, които са най-малкото еквивалентни на базелските разпоредби (т.е. тези, за които е посочено „да“ в колона 030).
 Включва се информация за всички отделни институции в дадена консолидирана група, за които се прилагат капиталовите изисквания, независимо от това къде се намират.
